Dvergrørdrum

Dvergrørdrum (vitenskapelig navn Ixobrychus minutus) eller dverghegre, er en hegrefugl som lever i sivskog.


== Biologi ==
Europas minste hegrefugl. Lengde 33-38 cm (omtrent som en due). Vingespennet er 49-58 cm. Den har lange vadeføtter. Det er en slank fugl, med langt nebb og forholdsvis kort hals, som den «skjuler» når den flyr. Hannen og hunnen har ganske ulik fjærdrakt. Hannen er lys, med svart isse og rygg, og med svarte vingespisser. Hunnen er brun- og hvitspettete, med langsgående hvite striper, særlig synlige på undersiden. Hodet er smalt og grålig på sidene, med en mørk stripe på toppen.
Stemmen er et taktfast gjentatt «grook», eller også et «kekk-ek».
Den er en sjelden fugl (f.eks. antas det å være ca. 300 eksemplarer i Frankrike), som finnes i den tempererte delen av Europa, og i Vest-Asia (til og med Iran). I Europa er den en trekkfugl, som overvintrer i Afrika, syd for Sahara.
Dvergrørdrum finnes ikke i Norge, men streiffugler er rapportert (Tynset 1883, Sem i Vestfold 1967)
Fuglen lever et skjult liv i rørskogen.
Den lever av insekter, små fisk og amfibier som den finner i sivskogen.
Redet er en plattform i sivskogen, hvor den legger 4-8 egg i mai-juli. Redet er svært vanskelig å oppdage. Rugetiden er 16-19 dager, og ungene forlater redet etter 7-9 dager.


== Inndeling ==
Inndelingen under følger HBW Alive og er i henhold til Martínez-Vilalta & Motis (2018). Norske navn på artene følger Norsk navnekomité for fugl og er i henhold til Syvertsen et al. (2008, 2017). Navn og beskrivelser i parentes er ikke offisielle, men kun foreløpige beskrivelser.

Pelecaniformes, pelikanfugler
Threskiornithidae, ibisfamilien
Ardeidae, hegrefamilien (19 slekter, 69 arter)
Zonerodius (monotypisk)
Tigriornis (monotypisk)
Tigrisoma (3 arter)
Agamia (monotypisk)
Cochlearius (monotypisk)
Zebrilus (monotypisk)
Botaurus (4 arter)
Ixobrychus, (smårørdrummer), (10 arter)
I. involucris, striperørdrum (monotypisk)
I. exilis, pygmerørdrum
I. minutus, dvergrørdrum
I. dubius, svartryggrørdrum (monotypisk)
I. novaezelandiae, australdvergrørdrum  (utdødd)
I. sinensis, okerrørdrum (monotypisk)
I. eurhythmus, orientrørdrum (monotypisk)
I. cinnamomeus, kanelrørdrum (monotypisk)
I. sturmii, skiferrørdrum (monotypisk)
I. flavicollis, gulhalsrørdrum
Gorsachius, (dvergnatthegrer), (3 arter)
Calherodius (monotypisk)
Nycticorax, (typiske natthegrer), (5 arter)
Nyctanassa, (amerikanske natthegrer), (2 arter)
Butorides (monotypisk)
Ardeola, (damhegrer), (6 arter)
Bubulcus (monotypisk)
Ardea (14 arter)
Syrigma (monotypisk)
Pilherodius (monotypisk)
Egretta (12 arter)
Scopidae, skyggefuglfamilien
Balaenicipitidae, treskonebbfamilien
Pelecanidae, pelikanfamilienNoterA. brachyrhyncha og A. plumifera ble tidligere regnet som underarter av A. intermedia (duskhegre), men disse er nå skilt ut som selvstendige arter. De er imidlertid ikke navngitt på norsk enda.
Kritthegre og hvithalshegre ble tidligere av og til regnet til Ardea, men disse er nå plassert i Egretta


== Bildegalleri ==

		
		


== Referanser ==


== Eksterne lenker ==
(en) dvergrørdrum – oversikt og omtale av artene i WORMS-databasen 
(en) dvergrørdrum i Global Biodiversity Information Facility 
(no) dvergrørdrum hos Artsdatabanken 
(sv) dvergrørdrum hos Dyntaxa 
(en) dvergrørdrum hos Fauna Europaea 
(en) dvergrørdrum hos ITIS 
(en) dvergrørdrum hos NCBI 
(en) Kategori:Ixobrychus minutus – bilder, video eller lyd på Wikimedia Commons 
(en) Ixobrychus minutus – galleri av bilder, video eller lyd på Wikimedia Commons 
Ixobrychus minutus – detaljert informasjon på Wikispecies